b'\n_START_ARTICLE_\n\xc5\xa0okio pasaulis\n_START_PARAGRAPH_\n\xc5\xa0okio pasaulis\xc2\xa0\xe2\x80\x93 Kauno miesto ugdymo \xc4\xafstaig\xc5\xb3 \xc5\xa1iuolaikinio \xc5\xa1okio kolektyv\xc5\xb3 festivalis, tradicinis Kauno choreografijos mokyklos bei Kauno miesto savivaldyb\xc4\x97s \xc5\xa0vietimo ir ugdymo skyriaus organizuojamas renginys, kuriame kasmet dalyvauja miesto mokykl\xc5\xb3 \xc5\xa1iuolaikinio \xc5\xa1okio kolektyvai. Festivalio tikslas\xc2\xa0\xe2\x80\x93 populiarinti ir remti vaik\xc5\xb3 ir jaunimo \xc5\xa1iuolaikinio \xc5\xa1okio vystym\xc4\x85si, talenting\xc5\xb3 atlik\xc4\x97j\xc5\xb3 paie\xc5\xa1k\xc4\x85, supa\xc5\xbeindinti dalyvius su Kauno miesto mokykl\xc5\xb3 \xc5\xa1iuolaikinio \xc5\xa1okio kolektyv\xc5\xb3 menine-k\xc5\xabrybine veikla, u\xc5\xbemegzti draugi\xc5\xa1kus ry\xc5\xa1ius tarp atlik\xc4\x97j\xc5\xb3 ir pedagog\xc5\xb3.\n_START_SECTION_\nIstorija\n_START_PARAGRAPH_\n2000 metais buvo surengtas pirmasis Kauno mokykl\xc5\xb3 \xc5\xa1iuolaikinio \xc5\xa1okio festivalis \xe2\x80\x9e\xc5\xa0okio pasaulis\xe2\x80\x9c._NEWLINE_2007 metais festival\xc4\xaf \xe2\x80\x9c\xc5\xa0okio pasaulis 2007\xe2\x80\x9d organizavo \xc5\xa0vietimo ir ugdymo skyrius kartu su Kauno choreografijos mokykla._NEWLINE_2011 metais festivalis vyko jau 11-\xc4\x85j\xc4\xaf kart\xc4\x85. Jame dalyvavo 400 mokini\xc5\xb3 i\xc5\xa1 29 Kauno miesto ugdymo \xc4\xafstaig\xc5\xb3._NEWLINE_2012 metais dalyvavo 29 \xc5\xa1okio kolektyvai, 452 jaunieji \xc5\xa1ok\xc4\x97jai. Pasirodo vaik\xc5\xb3 ir jaunimo \xc5\xa1iuolaikinio ir jaunimo mados \xc5\xa1okio kolektyvai.'